Source: https://battleon.slovakforum.net/t1702-topic
Timestamp: 2020-06-05 13:01:10+00:00

Document:
Pravidlá fóra (31/3/2020)
:: OZNÁMENIA
pre K7BO za So 26 máj 2012, 18:56
Oficiálne pravidlá Battleon :: Fóra
31/3/2020 UPDATED
§ Pravidlo č. 1 Post nulovej hodnoty
Pravidlo zahŕňa: §1.1 príspevky, ktoré vôbec nesúvisia s danou témou
§1.3 príspevky, ktoré môžu pomýliť alebo zneistiť užívateľov
§1.4 príspevky, ktoré sú nečitateľné
§1.5 príspevky, ktorých html kód je porušený alebo vypršala jeho platnosť
§1.6 príspevky, ktoré spomaľujú plynulý chod fóra
§ Pravidlo č. 2 Schválne odosielanie nesprávnych informácií
Pravidlo zahŕňa: §2.1 témy, v ktorej sa nachádzajú nesprávne informácie
§2.3 príspevky, ktoré navádzajú na nesprávne konanie
§2.5 príspevky, ktoré môžu negatívne ovplyvniť činnosť v hre
§2.6 príspevky, ktoré môžu viesť užívateľa k porušeniu pravidiel
§2.7 zverejňovanie nesprávnych údajov o užívateľoch
§2.8 odosielanie nesprávnych informačných obrázkov
§2.9 odosielanie nesprávnych odkazov
§ Pravidlo č. 3 Zbytočná téma
Pravidlo zahŕňa: §3.1 témy, ktoré sú už na fóre vytvorené (zbytočné duplikáty)
§3.2 témy, ktoré neponúkajú žiadnu informáciu a nemajú diskusný charakter
§3.3 témy, ktoré bezvýznamne narážajú na ostatných užívateľov proti ich vôli
§3.4 témy, ktoré nesúvisia s činnosťou fóra
§3.5 témy, ktoré sú označené ako témy porušujúce pravidlá fóra
§3.6 nadpis témy, ktorý nesúvisí s následným obsahom témy
§ Pravidlo č. 4 Zbytočné správy - SPAM
Pravidlo zahŕňa: §4.1 nadmerné opakovanie písmen v príspevkoch (príklad: ahoooooooooooooooooooooooooooooooj)
§4.2 nadmerné používanie smajlíkov v príspevkoch
§4.3 príspevky, v ktorých sa nachádzajú len smajlíky
§4.4 príspevky, ktoré nedávajú dostatočný význam a ostatní užívatelia ich nemusia pochopiť
§4.5 príspevky, ktoré zašifrované
§4.6 príspevky, ktoré sú kopírované z iných tém a od iných užívateľov
§4.7 opakované používanie príspevkov, ktoré boli zmazané za porušenie pravidiel
§4.8 opakované kopírovanie a odosielanie vlastných príspevkov
§4.9 privlastňovanie si príspevkov od ostatných užívateľov
Pravidlo zahŕňa: §5.1 urážanie a ponižovanie užívateľov cez súkromné správy
§5.2 urážanie a ponižovanie užívateľov vytváraním nových tém
§5.4 vyhrážky a napádanie užívateľov
§5.5 vydieranie užívateľov
§5.7 vyhrážky a napádanie moderátorov
§5.8 vydieranie moderátorov
§ Pravidlo č. 6 Nerešpektovanie príkazu moderátorov
Pravidlo zahŕňa: §6.1 opakované porušovanie pravidiel
§6.4 multiple-accounts (viac účtov od jedného užívateľov)
§ Pravidlo č. 7 Nevhodný podpis/avatar
Pravidlo zahŕňa: §7.1 podpis s urážlivým obrázkom/textom
§7.2 podpis s erotickým obrázkom/textom
§7.3 podpis s nadmerne veľkým obrázkom/textom
§7.4 podpis, ktorý narúša plynulosť diskusie
§7.5 podpis so skrytou reklamou
§7.6 nadmerne náročný podpis, ktorý môže spomaliť chod fóra
§7.7 avatar s urážlivým obrázkom/textom
§7.8 avatar s erotickým obrázkom/textom
§7.9 avatar so skrytou reklamou
§7.10 nadmerne veľký avatar, ktorý môže spomaliť chod fóra
§ Pravidlo č. 8 Použité vulgarizmy
Pravidlo zahŕňa: §8.1 použíité vulgarizmy v nadpisoch tém
§8.2 použíté vulgarizmy v príspevkoch
§8.3 použité vulgarizmy voči užívateľom cez súkromné správy
§8.4 použíté vulgarizmy voči moderátorom cez súkromné správy
§8.5 použité vulgarizmy voči užívateľom
§8.6 použité vulgarizmy voči moderátorom
§8.7 použité vulgarizmy vo videách, odkazoch, podpisoch alebo avataroch
§8.8 použité vulgarizmy v obrázkoch
§ Pravidlo č. 9 Nepovolená reklama
Pravidlo zahŕňa: §9.1 reklama v nadpisoch tém
§9.3 reklama používaná prostredníctvom súkromných správ
§9.4 reklama vo videu alebo obrázku
§9.5 skrytá reklama
§ Pravidlo č. 10 Predaj, výmena a darovanie účtov
Pravidlo zahŕňa: §10.1 obchodovanie s vlastnými hernými účtami
§10.2 obchodovanie s kradnutými hernými účtami
§10.3 falošné obchodovanie s hhernými účtami
§10.4 darovanie herných účtov porušujúce pravidlá fóra
§10.5 obchodovanie s hernými účtami prostredníctvom súkromných správ
§10.6 zverejňovanie hesiel na vlastné herné účty
§10.7 zverejňovanie hesiel na cudzie herné účty
§10.8 krádež herných účtov
§10.9 vymienanie užívateľských účtov
§10.10 predaj užívateľských účtov
§10.11 darovanie užívateľských účtov
§10.12 zverejňovanie hesiel na vlastné užívateľské účty
§10.13 zverejňovanie hesiel na cudzie užívateľské účty
§10.14 krádež užívateľských účtov
§ Pravidlo č. 11 Správanie obťažujúce ostatných užívateľov
Pravidlo zahŕňa: §11.1 povyšovanie sa
§11.2 poskytovanie falošných informácií na vlastný účet
§11.4 dosiahnutie nízkej karmy (-15 a viac)
§ Pravidlo č. 12 Pornografia a ostatné veci nevhodné pre deti
Pravidlo zahŕňa: §12.1 témy s pornografickým alebo iným nevhodným materiálom
§12.2 videá s pornografickým alebo iným nevhodným materiálom
§12.3 obrázky s pornografickým alebo iným nevhodným materiálom
§12.4 odkazy smerujúce na pornografický alebo iný nevhodný cieľ
§12.5 pornografické reklamy
§12.7 iný pornografický obsah
§12.8 iný nevhodný obsah
§12.9 príspevky, ktoré sú v rozpore zo zákonom SR
§ Pravidlo č. 13 Hacking, podvádzanie
Pravidlo zahŕňa: §13.1 podvádzanie pri súťažiach
§13.2 získavanie hlasov do ankiet proti pravidlám
§13.3 nedovolené pridávanie money na užívateľský účet
§13.4 hacking užívateľských účtov
§13.5 hacking moderátorských účtov
§13.6 hacking iného obsahu fóra
§ Pravidlo č. 14 Podporovanie nevhodného správania
Pravidlo zahŕňa: §14.1 Verejné podporovanie užívateľa porušujúceho pravidlá fóra
§14.2 Podpora nelegálneho či inak nevhodného správania v súkromných správach
§14.3 Podpora nelegálneho či inak nevhodného správania v príspevkoch
§14.4 Zakladanie tém podporujúcich pravidla porušujúce správanie
§14.5 Opakované obhajovanie nevhodného správania momentálne zabanovaného užívateľa
§14.6 Písanie príspevkov alebo zakladanie tém, ktoré by mohli viesť k pravidlám porušujúcemu správaniu
§14.7 Prispievanie obsahu, ktorý môže byť nepríjemný, príliš osobný či inak nevhodný pre konkrétneho užívateľa
§ Pravidlo č. 15 Skrytý užívateľský profil (používanie možnosťi "skryť prítomnosť na fóre)
Pravidlo zahŕňa: §15.1 Skrývanie profilu na fóre bez súhlasu administrátora alebo relevantného odôvodnenia
§15.2 Skrývanie profilu na fóre s cieľom porušovať iné pravidlá alebo pomáhať iným užívateľom k porušovaniu pravidiel
§15.3 Skrývanie moderátorských profilov bez odôvodnenia zaslaného administrátorovi fóra
§15.4 Opakované skrývanie profilu po niekoľkých upozorneniach od moderátorov alebo administrátora
§15.5 Opakované skrývanie profilu po tom, ako už užívateľ dostal ban za porušenie tohto pravidla
§ Pravidlo č. 16 Nevhodne vyplnený profil
Pravidlo zahŕňa: §16.1 Vulgárne alebo inak nevhodné slová v užívateľskom profile
§16.2 Vkladanie veľkých obrázkov do profilových položiek, ktoré môžu narúšať plynulý chod fóra
§16.3 Vkladanie vulgárnych či sexuálne ladených obrázkov do profilových položiek
§16.4 Vkladanie rankov alebo iných obrázkov do profilových položiek, ktoré by pre ostatných užívateľov mohli pôsobiť mätúco
§16.5 Zámerné kopírovanie profilových informácií iného užívateľa za účelom vyvolania konfliktu
§16.6 Vkladanie linkov (odkazov) do profilových položiek
§16.7 Vkladanie príliš veľkého množstva textu do profilových položiek, ktoré by mohlo narúšať plynulosť diskusie
§16.8 Vkladanie iného obsahu do profilových položiek , ktorý by mohol spôsobiť, že profil užívateľa bude neprehľadný alebo rušivý
§ Pravidlo č. 17 Multiúčty (viac aktívnych účtov jedného užívateľa)
Pravidlo zahŕňa: §17.1 Aktívne striedavé používanie dvoch alebo viacerých účtov jedným užívateľom
§17.2 Zakladanie multiúčtov za účelom získania hlasov v súťažiach alebo iných anketách
§17.3 Zakladanie multiúčtov za účelom porušovania iných pravidiel a krytia pôvodného účtu
§17.4 Zakladanie multiúčtov za účelom užívania, vydierania alebo klamania ostatných užívateľov
§17.5 Zakladanie multiúčtov za účelom špehovanie či vymáhania informácií od ostatných užívateľov
§17.6 Zakladanie multiúčtov za účelom podporovania nevhodného správania svojho pôvodného účtu
§17.7 Akékoľvek používanie multiúčtu počas doby, kedy je pôvodný profil zabanovaný
§17.8 Využívanie multiúčtu na dodatočné vyjednávanie o bane získanom na pôvodnom účte
§17.9 Opakované využívanie multiúčtu aj po upozorneniach moderátorov
§17.10 Používanie multiúčtu za účelom spamovania, naháňania príspevkov alebo zámerého narúšania rebríčkov TOP prispievateľov
Naposledy upravil K7BO dňa St 01 apríl 2020, 10:51, celkom upravené 1 krát.
Money : 569837
Karma : 2349
Re: Pravidlá fóra (31/3/2020)
pre K7BO za Ut 31 marec 2020, 12:00
Alebo vysvetlenie niektorých starších pravidiel, ktoré stále nemusia byť jasné
+ časté otázky, ktoré som za roky zozbieral od užívateľov týkajúce sa rôznych záležitostí
spadajúcich do pravidiel fóra či činnosti moderátorov.
Otázky a odpovede sú vyhotovené adminom (@K7BO), vyberal som ich podľa reálnych dotazov od užívateľov, ktoré som rokmi zozbieral, prípadne som vytvoril také otázky, ktorých odpovede doteraz neboli jasné užívateľom či moderátorom pri vykonávaní svojej činnosti
Q1 Ako je to vlastne s pravidlom o double postoch (dvomi príspevkami za sebou). Sú povolené?
Večná nejasnosť pre moderátorov a častá otázka užívateľov. V prvom rade treba na začiatok povedať, že nejde o žiadne pravidlo. Doubly posty, teda písane dvoch príspevkov za sebou nespadajú do pravidiel fóra, preto ich písanie nie je zakázané. Bez akejkoľvek potreby vysvetľovať "prečo som napísal/a dva posty za sebou", tak môže užívateľ / užívateľka spravil bez toho, aby porušila pravidlo. Za dva posty za sebou nesmie moderátor ani upozorniť dotyčného užívateľa, keďže nejde o nijaké porušovanie pravidiel. Iný prípad sú multiposty a spam. Začneme multipostami. Multipostu sa dopustí užívateľ vtedy, keď napíše 3 a viac príspevkov za sebou do jednej témy (bez toho, aby tie príspevky boli "prerušené" príspevkom od iného užívateľa). Takisto, ani tu nemáme pravidlo proti multipostom, užívateľ môže napísať aj tri alebo štyri príspevky za sebou. Neodporúčame ale pre lepšiu prehľadnosť diskusie písať viac ako 4 príspevky za sebou. Nie však vždy a tu prechádzame na podstatnú časť tohto problému. Double posty a multiposty asa môžu trestať v prípade, že sú zároveň i spamom. Pokaľ užívateľ napíše 3 príspevky za sebou, ale každý z nich bude obsahovať svoju vlastnú myšlienku, prípadne celú vetu, oddelenú citáciu alebo bude vhodnejšie príspevok oddeliť od toho predchádzajúceho, je to v maximálnom v poriadku a na takéto double/multiposty nie je potrebné ani upozorňovať. Inak je to so spamom, kedy sú príspevky jasným post-huntingom (napr. 4 správy za sebou, v dvoch z nich sú len smajlíci alebo 3 správy za sebou, v dvoch z nich je len po jednom slove, prípadne niekoľko rôznych príspevkov za sebou, ktoré ale odkazujú na to isté, čo ten prvý a sú len zbytočnými inak napísanými duplikátmi.). Nepovolené double/multiposty sa týkajú aj pokecových hier (kedy by jeden užívateľ nemal napísať viac príspevkov za sebou v hrách ako sú napr. Abecedná hra, Posledné písmeno, Counting to 1000 a pod.) Takéto priestupky sa potom len napomínajú upozorneniami, nie okamžitým banom.
Q2 Mám sa obávať banu, keď nevedomky vytvorím tému, ktorá nesúvisí s fórom? Prípadne sa spýtam otázku, ktorá už bola dávnejšie zodpovedaná alebo napíšem do témy príspevok, ktorý s ňou vôbec nesúvisí, ale zároveň neporušuje ostatné pravidlá. Dostanem za tieto veci ban?
V žiadnom prípade sa ban neudeľuje. Fórum nie je striktne obsahovo uzavreté, pokiaľ témy neporušujú pravidlá a nezahŕňajú nevhodný obsah, môžu byť na fóre. Pokiaľ by boli nevhodné alebo by sa už na fórum naozaj nehodili, moderátori či administrátor ich môžu po upozornení užívateľa zmazať, prípadne sa s autorom témy dohodnúť, aby ju prerobil. Druhá vec je otázka, ktorá už bola položená. Žiadny ban. Stáva sa, že sa v sekcii otázky položí nejaká, ktorá už bola v minulosti zodpovedaná. Nie je to problém. Užívateľ nie je povinný prebehávať všetky témy v otázkovej sekcii aby zistil, či sa to už niekto nepýtal. Prípadne mu môže byť ako odpoveď zaslaný link na prvú tému, kde sa už otázka riešila. Takisto sa sem tam stane, že užívateľ napíše do témy niečo, čo s ňou nesúvisí. Pokiaľ pôjde len o jednej, max. pár príspevkov, nie je to nič, čo by sa trestalo. Môže to skončiť maximálne upozornením (pokiaľ príspevok samozrejme neporušuje iné pravidlá fóra)
Q3 Čo to vlastne znamená nerešpektovanie príkazu moderátorov? Aký je rozdiel medzi napomenutím a príkazom od moderátora alebo administrátora fóra?
Nerešpektovanie príkazu moderátorov (prípadne administrátora) hovorí jasne. Užívateľ sa ho dopustí vtedy, keď neposlúchne napomenie či príkaz, ktorý mu moderátor udelil. Dôležité je ale poznamenať, že moderátor môže prikázať / zakázať užívateľovi len to, čo je v pravidlách fóra. Iným prípadom sú rady, odporúčania. Moderátor môže užívateľovi napr. odporučiť, aby neprispieval do témy, v ktorej sa rieši nejaký konflikt a podobne. Ak to však dotyčný užívateľ poruší, moderátor mu nedáva ban, pretože nevypočul len obyčajnú radu, neporušil žiadne pravidlo. Pokiaľ sa už do konfliktu zapojí, môže byť pochopiteľne potrestaný. Nerešpektovanie príkazu moderátora možno dobre uviesť na príkladoch: Prvým môže byť hádka dvoch užívateľov. Jeden sa prestane hádať a druhý sa stále snaží vyvolávať konflikty. Moderátor ho bez banu upozorní, aby sa správal slušne a druhého užívateľa ignoroval. Dá mu napomenutie alebo príkaz nesprávať sa vulgárne. Pokiaľ toto užívateľ poruší, čím nebude rešpektovať moderátora - môže dostať ban za nerešpektovanie užívateľa s modrým rankom. Zhrnutím: Moderátor môže dať ban užívateľovi za nerešpektovanie príkazu len takého, ktorý priamo vychádza z oficiálnych pravidiel fóra.
Q4 Ako je to s vugarizmami a nadávkami? Musím sa ich ako užívateľ ÚPLNE vyvarovať a v žiadnom prípade a nijakom kontexte ich na fórum nepísať?
V prvom rade, sme ľudia, občas nám ujde aj v písanej diskusii. V žiadnom prípade na tomto fóre nefunguje nejaká hierarchia, ktorá by hovorila, že moderátor a admin môžu nadávať, ostatní užívatelia nie. Nadávky, ktoré neurážajú ostatných užívateľov, nie je ich prehnane veľa a sú len, nazvime to "doplnkami" diskusie alebo pohoršením sa nad niečim, kde má človek právo si ľahko zanadávať - v takom prípade nie je potrebné, aby moderátor na takéto slová upozorňoval. Takisto urážky medzi užívateľmi, ktoré sú jasne myslené ako žartovné podpichovačky (napr. medzi užívateľmi, ktorí sa reálne poznajú a sú dobrými kamarátmi) nebudeme trestať, je to nezmyselné. Upozornením alebo banom sa trestajú nadávky a iné škaredé slová, ktorú už zároveň porušujú iné pravidlá fóra (sú spamom, urážajú užívateľov, narušujú plynulosť diskusie, sú postmi nulovej hodnoty, tvoria základ príspevku - kde užívateľ len nadáva a podobne)
Q5 Ako je to s reklamami? Kedy môžem na fórum hodiť link napríklad na moje fórum alebo webstránku, ktorú som práve vytvoril alebo na hernú postavičku s inej hry ako AE? Aké reklamy teda nie sú povolené?
Ďalší problém skôr užívateľov, ktorí sa neustále pýtajú, či sem môžu hodiť nejaký link. Samozrejme, môžete! Banom a vymazaním obsahu sa riešia veci v prípade, že novozaregistrovaný užvateľ príde sfleku spropagovať svoj web, pričom nemá záujem zapájať sa do bežnej diskusie na fóre. Výnimka sa môže udeliť novému užívateľovi s reklamou vtedy, keď spropaguje web, ktoré sa priamo týka AE hier alebo ich tematike. Také weby je Battleon samozrejme ochotný od začiatku podporovať. Jasný zákaz platí na tzv. ref. linky do rôznych hier, klikačiek a podobne zameraných stránok (ide o linky, kedy užívateľ, hráč niečo získa, keď mu kliknete na link viazaný na jeho postavu) - takáto reklama sa okamžite trestá vymazaním príspevku a banom. To bolo niečo k novoregistrovaným užívateľom. Čo sa týka užívateľov, ktorí sú na fóre už nejaký ten mesiac, nedajbože rok, k nim sme pochopiteľne otvorenejší. Samozrejme, vždy sa bude trestať nevhodný obsah (erotické, rasistické, spam alebo iné nevhodné reklamy), prípadne podvodné linky, kedy je za falošnú adresu skrytá iná stránka (napr. už spomínané ref linky). Pokiaľ chce užívateľ, ktorého už dlhšie poznáme spropagovať svoj projekt / stránku, ktorá sice s fórom, ani hrami nesúvisí, ale zároveň nejde o stránku s nevhodným obsahom, môže tak spraviť a pridať ju na fórum - v najhoršom prípade dostane upozornenie a príspevok sa mu zmaže - nedostane však okamžite ban. Linky (odkazy) na herné AE postavy sa nepovažujú za reklamu.
Q6 Dostal som ban, ale tesne po ňom moderátor zistil, že mi ho udelil neoprávnene alebo na príliš dlhý čas. Je možné s tým niečo urobiť alebo už musím ban prečkať až do konca?
Je možné s tým niečo urobiť. Ban je možné skrátiť alebo úplne odobrať. Skrátenie alebo odobratie banu sa môže vyskytnúť vo viacerých prípadoch: 1) Administrátor nebude súhlasiť s rozhodnutím moderátora. 2) Moderátor na základe nových zistení zmení svoj názor a požiada o skrátenie alebo zrušenie banu, 3) Ban bol udelený omylom alebo na príliš dlhý čas s ktorým ostatní moderátori alebo administrátor nesúhlasí, 4) Moderátor inak pochybil pri udeľovaní banu. Dodatok. Moderátor nemá právomoc skracovať alebo odoberať ban, toto robí vždy len administrátor. Preto ak si moderátor myslí, že urobil chybu alebo udelil príliš dlhý ban, môže požiadať administrátora o jeho skrátenie, príp úplné zrušenie.
Q7 Môžem vymieňať alebo predávať herné AE účty po dohode s administrátorom, moderátormi alebo druhou stranou (kupujúcim, vymieňajúcim)?
Nie. V tomto prípade je verdikt jasný. Žiadna výmena či predaj účtov na našom fóre nie je povolený. Predovšetkým, ak by šlo o predaj účtov za reálne peniaze. Platí to aj pre skalných užívateľov, ktorí sú už na fóre dlhšie. Povolené je napr. zapožičanie účtu, keď napr. užívateľovi poskytnete heslo na svoj herný účet, aby si zahral. Samozrejme, vždy len na vlastnú zodpovednosť a pochopiteľne sa to týka len užívateľov, ktorí sa vzájomne dobre poznajú.
Q8 Pokiaľ sa moja karma zníži na -15 alebo viac - dostávam automaticky ban? Ak áno, tak na koľko dní a za čo?
Pravidlo karmy je trochu komplikovanejšie. Teda ako sa to vezme. Užívateľ nedostáva automaticky ban, keď napr. obdrží -15 karmu. Tú môže získavať postupne, napr. v priebehu 20 dní za drobnosti. Pravidlo nízkej karmy je skôr orientačné a odkazuje na užívateľov, ktorí sú zväčša problémoví a ostatní užívatelia dajú mínusovou karmou najavo, že im príspevky daných užívateľov prekážajú. Na základe nízkej karmy sa potom moderátor môže ľahšie a rýchlejšie rozhodnúť o vykázaní problémového užívateľa z fóra. Vždy však musí byť pri nízkej karme zároveň porušené aj iné pravidlo, nikdy užívateľ nedostané ban len za malú karmu.
Q9 Nemám rád multiquotes (2 a viac citácií v jednom príspevku) a chcem odpovedať na 5 príspevkov. Môžem ich citovať po jednom a napísať tak 5 príspevkov za sebou?
Používanie multicitácií pri vyššom množstve citovaných príspevkov je odporúčané, nie však povinné. V prípade, že chcete citovať 5 príspevkov a považujete za prehľadnejšie ich odcitovať osobitne v 5 za sebou idúcich príspevkoch - môžete tak spraviť bez toho, aby ste obdržali upozornenie od moderátora. Pri vyššom množstve citácií (orientačne tých 6+) už potom odporúčame využívať multicitácie, prípadne citovať aspoň po dvoch príspevkoch.
Q10 Užívateľ mi posiela nevhodne SSky (nadáva, vysmieva sa, vyhráža sa mi alebo je jeho správanie v súkromných správach podozrivé alebo inak nevhodné). Môžem ho za to nahlásiť? Ak áno, môžem jeho súkromné správy niekde alebo niekomu zverejniť?
Samozrejme, takéto správanie treba okamžite nahlásiť. Porušovanie pravidiel ako vyhrážanie, vulgarizmy, vysmievanie sa a podobne je v súkromných správach rovnako trestané, ako by to daný užívateľ robil vo verejných témach. Takéto správy je možné zverejniť, odporúčam však ich súkromne preposlať niektorému z moderátorov alebo priamo administrátorovi. Správy, ktoré obsahujú citlivé alebo intímne informácie by som odporúčal nezverejňovať a nikomu nepreposielať, opačne len v prípade, ak to situácia nedovoľuje inak. Ak ale niekto preukazateľne porušuje pravidlá fóra nevhodnými SSkami, bude potrestovaný rovnako, ako by to robil v topicoch. Pokiaľ vám takáto situácia stane, odporúčam daného užívateľa nahlásiť akémukoľvek moderátorovi a zároveň mu rovno preposlať prepís správ, v ktorých daný užívateľ porušuje pravidlá. Môžete to urobiť aj v prípade, kedy ste si nie istý, či ide priamo o porušenie pravidiel, no správy od užívateľa sa vám osobne zdajú nevhodné alebo vás obťažujú.
Q11 Citoval som príspevok, ktorý porušoval pravidlá fóra (napr. som citoval príspevok s erotickým obrázkom, či vulgárnym alebo inak nevhodným vyjadrením). Porušil som takisto pravidlá, tým, že môj príspevok v ktorom je citácia obsahuje pôvodný nevhodný text?
Samozrejme, že nie. Nie je to váš autorský príspevok, nevymysleli ste ho a pokiaľ ste k nemu daného užívateľa ani nepodňecovali, neporušujete žiadne pravidlá fóra. Je povolené citovať / vyjadriť sa na príspevky, ktoré jasne porušujú pravidlá fóra. V prípade, že taký príspevok obsahuje dajme tomu nejaký erotický obrázok alebo hrubé nadávky, odporúčam sa citácii vyhnúť (alebo z nej obrázok vymazať), nech majú moderátori následne menej práce, ak budú príspevky cencúzovať. Samozreme, ak sa tak nestane a moderátor sa rozhodne pôvodný príspevok od autora - porušovateľa vymazať, je povinný vymazať obsah aj v citáciách užívateľov, ktorí na nevhodný príspevok len reagovali. Napomenutie či ban dostáva vždy len autor nevhodného príspevku, nie ten, ktorý ho cituje.
Q12 Dostal som 10 dní ban za porušenie istého pravidla fóra. Po uplynutí banu ho poruším znova (v rovnakom rozsahu). Čaká ma znova 10 dňový ban alebo bude môj trest vyšší za opakované porušenie toho istého pravidla?
Toto je trochu kontroverzná situácia a som rád, že ste sa ju opýtali - rád ju uvediem na pravú mieru. Of course, vždy záleží od moderátorovho prístupu a od situácie. Ak napr. užívateľ dostane 5 dňový ban za spam a po jeho uplynutí sa okamžite pustí do ďalšej rovnakej spamovačky, je očividné, že si ban nebral k srdcu a jeho hlavným zmyslom na fóre je spamovať. Vtedy je možné dĺžku banu znásobiť (odporúčam max. trojnásobne), takže z banu, ktorý by bol pôvodne na 5 dní môže byť 15-dňový ban. Moderátori sa v týchto prípadoch môžu opierať aj o pravidlo 6. ktoré sa týka nerešpektovania moderátorov. Zoberme si inú situáciu. Užívateľ dostal v januári 2020 ban na 20 dní za publikovanie erotického obrázku. Ban mu skončil. O štyri mesiace neskôr pridá znova erotický obrázok (dajme tomu, že podobný alebo rovnaký). V tomto prípade by som ja osobne nešiel do predlžovania banu. Je to už pomerne dlhá uplynutá doba a nejde až tak o hrubé porušenie pravidiel fóra. Zvolil by som preto opäť 20-dňový ban. Všetko však záleží na moderátoroch, avšak moja rada pre nich je: Pokiaľ užívateľ poruší rovnaké pravidlo bezprostredne po uplynutí prvého banu (alebo do mesiaca), môže dostať 2-3x ban ako bol ten pôvodný. Ak už uplynie nejaký čas (1,1 a viac mesiacov) - odporúčal by som ban neznásobovať, pokiaľ nejde o hrubé porušovanie pravidiel fóra.
Podobné otázky či nejasnosti sa ma môžete pokojne spýtať cez súkromnú správu, potom bude možné, že skončia a v tomto FAQ zozname.
Naposledy upravil K7BO dňa Ne 26 apríl 2020, 11:29, celkom upravené 2 krát.
Detailný popis novovzniknutých pravidiel
Popis pravidla: Prvé nové pravidlo sa týka všeobecnej podpory nevhodného správania. Za nevhodné správanie môžeme považovať prakticky všetko, čo spadá do zvyšných pravidiel fóra. Jedná sa najmä o bezprostredné správanie druhých užívateľov, ich spôsob prispievania na fórum, obsah správ a podobne. Toto pravidlo sa vždy viaže na podporu nevhodného správanie INÝCH užívateľov, nie seba samého. Pokiaľ sa užívateľ sám správa nevhodne, porušuje tým iné pravidlá. Ak ho v takomto porušovaní podporuje iný užívateľ / skupina užívateľov - dopúšťajú sa porušovania tohto štrnásteho pravidla, ktoré hovorí o podporovaní nevhodného správania.
Čoho sa toto pravidlo NETÝKA: Netrestáme za názory užívateľov. Pravidlo sa netýka drobných priestupkov, hlavne kontroverzných na ktoré existujú rôzne názory. Hranica je prekročená v prípadoch, kedy užívateľ napr. podporuje rasistické, perverzné či inak hrubo nevhodné správanie iného užívateľa. Za obyčajné názory, s ktorými možno väčšina užívateľov nesúhlasí, ale sú vecné, neopakujú sa a nemajú cieľ niekoho urážať alebo viesť k hrubému porušovaniu pravidiel - sa netrestajú. Pravidlo sa tiež netýka takého podporovania nevhodného správania, ktorého sa užívateľ očividne dopustil omylom, preklepom alebo svoj preukázateľne nevhodný názor v zápätí zmení. Toto pravidlo je zamerané HLAVNE na opakované podporovanie nevhodného správania iných užívateľov.
Aké môžu byť tresty za toto pravidlo?: Porušenie jednotlivých odsekov tohto pravidla sa vo väčšine prípadov rieši len napomenutím. Ban nasleduje v prípade, že užívateľ od začiatku podporuje hrubé porušovanie pravidiel (rasistické, perverzné či nelegálne správanie) alebo toto pravidlo nerešpektuje ani po opakovaných upozorneniach moderátorov. V takých prípadoch je porušenie tohto pravidla rovnako závažné, akoby užívateľ sám nevhodné správania vykonával.
§ Pravidlo č. 15 Skrytý užívateľský profil (používanie možnosť "skryť prítomnosť na fóre)
Popis pravidla: Pravidlo sa týka možnosti, ktorú síce fórum a profilové možnosti ponúkajú, ale po sťažnostiach od viacerých užívateľoch a celkovom vyhodnotení možnosti skrývania svojej prítomnosť na fóre som sa rozhodol zaviesť toto pravidlo. O čo ide. Možnosť "Skryť Vašu prítomnosť na fóre" nájdete Nataveniach - Možnosti. Keď ju zakliknete, stanete sa neviditeľní a ostatní užívatelia tak nemajú možnosť zistiť, kedy ste na fóre pripojení, nevidia vás ani vo voľnom zozname užívateľov, prípadne, že sa dostanú na váš profil nevidia, kedy ste boli na fóre naposledy prihlásený. Túto profilovú funkciu využívam najmä aj ako admnistrátor, keď sa venujem práci v administrácii. Tým dávam najavo, že nie som prítomný v diskusii na fóre a nesledujem dianie na fóre ani neprijímam žiadne súkromné správy. V prípade moderátorov je toto pravidlo možné používať, ale len v istých, veľmi úzko špecifikovaných situáciách, vždy po tom, ako si moderátor vypýta povolenie od administrátora, príp. to urobí aj bez povolenia, ale následne to vysvetlí. Ostatné farebné ranky mimo administrátora a moderátora a nefarební užívatelia (bez ranku) by nemali túto možnosť používať. Pre ostatných to môže pôsobiť veľmi rušivo, netransparentne a narúša to aj štatistiky do hlasovaní TOP 20, ktoré sa správajú zmätene, keď je užívateľ v skrytom režime.
Čoho sa toto pravidlo NETÝKA: Za tento priestupok sa budem snažiť trestať minimálnle a vyzývam k tomu aj moderátorov. Vždy sa porušenie tohto pravidla rieši najskôr cez upozornenie daného užívateľa (moderátori a administrátor môžu zistiť, kto je skrytý). Ban dávam v prípade, že užívateľ tieto upozornenia nerešpektuje alebo svoj skrytý mód hneď zneužije na hrubé porušenie pravidiel. Nejaký malý test, kedy užívateľ skúsi, aké je to byť skrytý a ostane tak na pár minút - to sa netrestá. Výnimočné situácie, kedy má užívateľ veľmi dobrý dôvod, prečo chce chodiť na fórum skrytý možno pred tým konzultovať (len s adminom, nie s moderátormi) a admin môže udeliť výnimku pre tohto užívateľa. V prípade moderátorov, tí sa môžu skryť. Ideálne je však pred tým upozorniť admina, kedy a prečo to urobia, prípadne mu už po tom napísať, prečo to spravili. Odporúčam to robiť len v situáciách, kedy to má naozaj zmysel, prispieva to tak k prehľadnosti a otvorenosti Battleon fóra. Administrátor fóra môže byť skrytý kedykoľvek, ja osobne to využívam, ako som už spomenul, hlavne pri práci v administrácii alebo pri technickom opravovaní fóra (kedy využívam tento mód skôr ako režim "nerušiť")
Aké môžu byť tresty za toto pravidlo?: V 90% prípadoch sa za porušenie tohto pravidla len upozorňuje (moderátorom odporúčam upozornenie skôr cez SS danému užívateľovi). Ban môže nastať bez upozornenia v prípade, že skrytý užívateľ zároveň závažne poruší iné pravidlo fóra alebo bude využívať skrytý režim opakovanie aj napriek upozorneniam. Ban za opakované nerešpektovanie odporúčam moderátorom udeľovať až po 3-4 upozornení, keďže niekedy sa užívateľ môže len pozabudnúť a skryť sa "zo zvyku" aj po upozornení.
§16.9 Vkladanie takého obsahu do profilových položiek, ktorý by mohol priamo urážať alebo zosmiešňovať iného užívateľa
Popis pravidla: Existuje pravidlo na nevhodný podpis, nevhodný avatar, nové pravidlo sa bude týkať nevhodne vyplnených položiek v profile. Pod položkami v profile rozumieme vypĺňateľné informácie ( https://battleon.slovakforum.net/profile?mode=editprofile&page_profil=informations ), medzi ktoré patria napr. meno, vek, bydlisko, záľuby, obľúbená AQ trieda a podobne. Podobne ako pri avataroch či podpisoch, aj pri tomto samozrejme platí, že tieto poožky nemôžu zahŕňať nedovolený obsah, ktorý by mohol porušiť toto alebo ostatné pravidlá fóra. Toto pravidlo môže byť porušené dvomi spôsobmi. Prvým je nevhodne vložený text. Môžu to byť rôzne vulgarizmy (napr. v položke mena, bydliska či záľub), rasistické či perverzné poznámky, ale aj dlhé texty, ktoré by robili profil neprehľadným alebo príliš veľkým či dlhým v konkrétnych príspevkoch a mohli by tam narúšať plynulý chod fóra či diskusie. Ďalším spôsobom je obrázkové porušenie. Tí šikovnejší už prišli na to, že po vložení kódu [img] je do niektorých položiek možné vkladať aj obrázky. Pokiaľ budú nevhodné, veľké, urážlivé či budú inak porušovať pravidlá fóra alebo zneprehľadňovať profil či narúšať plynulý chod fóra. budú zmazané administrátorom. Administrátor má ako jediný možnosť upravovať užívateľské cudzie užívateľské profily, moderátori túto právomoc nemajú. Po takejto editáii alebo vymazaní obsahu profilu administrátor upozorní dotyčného užívateľa čo a prečo mu to zmazal. Po opakovanom vložení rovnakého alebo podobného obsahu do profilu aj po upozorneniach nasleduje ban.
Čoho sa toto pravidlo NETÝKA: Podobne ako väčšina ostatných (nie závažných) pravidiel, aj toto sa bude riešiť v prvom rade NAPOMENUTÍM (upozornením od moderátora). Muselo by dôjsť k veľmi hrubému porušeniu tohto pravidla, aby za zle vyplnení profil dostal užívateľ rovno ban. Určite ho nedostane za nejaké preklepy, vtipné veci, chybné kódy alebo inak nevedomky pokazené veci pri vypĺňaní. Banom sa môžu bez upozornenia trestať napr. obrázky s erotickým, rasistickým či urážlivým alebo príliš vulgárnym obsahom. Pravidlo sa netýka napr. falošných informácií (to, že o sebe človek nenapíše pravdivé údaje - napr. vek, meno a podobne, to si môže dať užívateľ aké len chce). Ďalej sa netrestajú menšie obrázky, ktoré si užívateľ vloží do profilových položiek, takisto ani jemné nadávky, prípadne vtipy a podobne. Odkazom alebo priamym linkom v profiloch by som sa odporúčal vyhnúť. Trestať sa takisto nebude prípad, kedy sa užívateľovi objaví v profilovej položke dlhý odkaz, pričom tam predtým bol nejaký obrázok, ktorý stratil platnosť na serveri a premenil sa na nezrozumiteľný link.
Aké môžu byť tresty za toto pravidlo?: Väčšina prípadov porušenia tohto pravidla končí napomenutím a vymazaním nevhodného obsahu v profile administrátorom. Za opakované porušovanie tohto pravidla, prípadne za obsah, ktorý už závažne porušuje toto pravidlo (erotický, rastitický, príliš vulgárny alebo inak hrubo nevhodný obsah) sa udeľuje ban, jeho výšku stanoví moderátor podľa svojho uváženia.
Popis pravidla: Za mňa osobne najdôležitejšie pravidlo, ktoré bude fórum a moderátorov brániť pred zbytočnými doťahovačkami s ľuďmi, ktorí dostali ban. Na začiatok, čo je to multiúčet. Multiúčet znamená, že užívateľ má zároveň dva alebo viacerých účtov, ktoré striedavo používa. Pravidlo číslo 17 sa týka hlavne multiúčtov využívaných po tom, ako užívateľ dostane ban na hlavnom účte. Prihlasovanie sa na druhý účet počas aktívneho banu na prvom účte je úplné ignorovanie banu, ktoré bude okamžite trestané. Ďalej sa pravidlo týka multiúčtov všeobecne. Nie je zmysel aktívne vlastniť a využívať viacero účtov. Pravidlo mutiúčtov má za úlohu zabrániť zneužívaniu ankiet, súťaží (čím jeden užívateľ môže hlasovať viackrát z rôznych účtov), zároveň bráni aj závažnejším porušeniam tohto pravidla - tajné využívanie multiúčtu na urážanie či špionáž užívateľov, prípadne na porušovanie iných pravidiel fóra. Najdôležitejším obranným prostriedkom tohto pravidla bude eliminácia užívateľov, ktorí sa po získanom bane okamžite nanovo registrujú a budú prispievať, prípadne vyjednávať o bane po novým účtom - takéto správanie bude na fóre okamžite trestané, multiúčet zablokovaný a ban na pôvodnom účte predĺžený. Užívateľ s aktívnym banom nesmie využívať multiúčet v ŽIADNOM prípade. Ani na príspevky, ani na ssky a dokonca sa naň ani len prihlasovať. Počas aktívneho banu na pôvodnom účte sa nesmie žiadnym spôsobom prihlasovať na fórum.
Čoho sa toto pravidlo NETÝKA: Dôležitá je označenie AKTÍVNY MULTIÚČET. Pokiaľ sa užívať rozhodne prestať používať jeden účet a začať používať druhý, prípadne sa po dlhšom čase vráti na fórum a registruje sa nanovo s tým, že bude používať už len nový účet, v takom prípade je všetko v poriadku, tu nieje čo trestať ani napomínať. Príkladom môže byť užívateľ Jabko, ktorý sa po prestávke vrátil na fórum pod účtom TheBlackKing, ktorý sa pre neho neskôr stal hlavným. Účet Jabko už nebol viac aktívny. Trestať sa takisto samozrejme nebude, keď už bude užívateľ využívať nový nick a v krátkosti sa prihlási na svoj starý účet. Za mutiúčet sa takisto nepovažujú textové hry. Užívatelia ako "BattleonLeaks", "Battleon Radio", "Stats Department" či podobne sú potajomky registrované účty už existujúcich, známych užívateľov - neslúžia však na klasickú diskusiu, ale ako textové hry, či zábavné užívateľské účty (príklad Battleon Radio, ktorého cieľom je len priávať pesničky). Takisto sa nebude trestať multiúčet vytvorený na dočasnú zábavu, zažartovanie alebo nejaký iný krátkodobý účet, ktorý neporušuje žiadne pravidlá fóra. Trestať sa bude len zneužívanie multiúčtu, napr. na vytváranie tajnej identity s nekalými úmyslami či s cieľom používať multiúčet pri aktívnom bane na prvom účte.
Aké môžu byť tresty za toto pravidlo?: Porušenie akéhokoľvek z desiatich odsekov pravidla multiúčtov sa zvyčajne bude trestať banom. Moderátori môžu v istých prípadoch, pri nie závažnom porušení tohto pravidla udeliť upozornenie, jeho následné nerešpektovanie sa končí banom. Využívanie multiúčtov pri podvádzaní v súťažiach alebo anketách sa končí banom (prípadne vykázaním zo súťaže, do ktorej sa užívateľ zapojil a podvádzal nej vďaka multiúčtu). Závažne priestupky ako využívanie multiúčtu na vyhrážanie sa, klamanie či osočovanie iných užívateľov, prípadne špionáž sa okamžite trestá banom. Viacnásobné porušenie závažných častí tohto banu sa trestá minimálne mesačným, prípadne permanetným banom. Pokiaľ užívateľ s jedným účtom dostane na tomto účte ban a počas neho si vytvorí nový účet, na ktorý sa bude prihlasovať alebo ho aktívne používať, prípadne diskutovať s moderátormi alebo administrátorom o bane, bude automaticky zablokovaný. Multiúčet mu bude zablokovaný natrvalo a pôvodný účet s banom obdrží predĺženie pôvodného banu o dvojnásobok (v prípade banov od 1-10 dní o trojnásobok).

References: §1

§1

§1

§1

§1
 §2

§2

§2

§2

§2

§2

§2
 §3

§3

§3

§3

§3

§3
 §4

§4

§4

§4

§4

§4

§4

§4

§4
 §5

§5

§5

§5

§5

§5
 §6

§6
 §7

§7

§7

§7

§7

§7

§7

§7

§7

§7
 §8

§8

§8

§8

§8

§8

§8

§8
 §9

§9

§9

§9
 §10

§10

§10

§10

§10

§10

§10

§10

§10

§10

§10

§10

§10

§10
 §11

§11

§11
 §12

§12

§12

§12

§12

§12

§12

§12
 §13

§13

§13

§13

§13

§13
 §14

§14

§14

§14

§14

§14

§14
 §15

§15

§15

§15

§15
 §16

§16

§16

§16

§16

§16

§16

§16
 §17

§17

§17

§17

§17

§17

§17

§17

§17

§17

§16